Szombathely Megyei Jogú Város Önkormányzata Közgyűlésének 
….../2026. (……...) önkormányzati rendelete
Szombathely Megyei Jogú Város Önkormányzatának Szervezeti és Működési Szabályzatáról szóló 
16/2024. (X.10.) önkormányzati rendelet módosításáról

[1] A Magyarország helyi önkormányzatairól szóló 2011. évi CLXXXIX. törvény 2026. június 29. napjától hatályos 33. § (2) bekezdése új rendelet-alkotási kötelezettséget keletkeztetett. A képviselő-testület köteles a szervezeti és működési szabályzatában rendelkezni a 33. § (1) bekezdés szerinti azon vagyoni szankcióról, amelyet akkor kell alkalmazni, ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel. A képviselő-testület szervezeti és működési szabályzatában legkésőbb 2026. október 31. napjáig rendelkezik a fenti vagyoni szankcióról. A szabályozás célja továbbá a Magyarország helyi önkormányzatairól szóló 2011. évi CLXXXIX. törvény 68. § (2) és (3) bekezdésében foglalt ügykörök megjelölése, valamint a magasabb szintű jogszabályoknak való megfeleltetés a vármegye megnevezés megye megnevezésre történő módosításával.
[2] Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X. 10.) önkormányzati rendelet (a továbbiakban: Rendelet) 51. § (4) bekezdés 17. pontja helyébe a következő rendelkezés lép:
(A Gazdasági és Jogi Bizottság jogi, továbbá vagyonnyilatkozatok vizsgálatával kapcsolatos feladatai körében:)
„17.	az Mötv. alapján kijelölt bizottságként ellátja a polgármester, valamint a települési képviselők vagyonnyilatkozatainak kezelésével és őrzésével, vizsgálatával kapcsolatos feladatokat;”
2. §
A Rendelet 21. alcíme a következő 75/A. §-sal egészül ki:
„75/A. §
(1) Amennyiben a Közgyűlés – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester az Mötv. 68. § (2) bekezdése alapján, a Közgyűlés utólagos tájékoztatása mellett - az Mötv. 42. §-ában meghatározott, át nem ruházható ügyek kivételével - döntést hozhat minden közgyűlési hatáskörbe tartozó önkormányzati ügyben.
(2) A polgármester az Mötv. 68. § (3) bekezdése alapján a Közgyűlés utólagos tájékoztatása mellett dönthet a két ülés közötti időszakban felmerülő, halaszthatatlan pályázatok benyújtásáról azzal a feltétellel, hogy önrészt igénylő pályázatok esetén az önrész fedezete biztosított legyen az önkormányzat költségvetésében önálló soron vagy az önkormányzat költségvetéséről szóló rendelet szerint polgármesteri hatáskörben történő előirányzat átcsoportosítással.”
3. §
A Rendelet 84. §-a a következő (6) bekezdéssel egészül ki:
„(6) Ha az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben - a képviselő méltatlanságát meg nem alapozó - kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tár fel, akkor a képviselő-testület az érintett képviselő megállapított tiszteletdíját a soron következő kifizetésnél 100.000,- Ft-tal csökkenti.”
4. §
A Rendelet
a)	16. § (1) bekezdés 2. pontjában a „Vármegyei” szövegrész helyébe a „Megyei” szöveg,
b)	16. § (2) bekezdés 2. pontjában a „Vármegyei” szövegrész helyébe a „Megyei” szöveg,
c)	16. § (2) bekezdés 3. pontjában a „vármegyében” szövegrész helyébe a „megyében” szöveg,
d)	52. § (2) bekezdés 9. pontjában a „vármegyei” szövegrészek helyébe a „megyei” szöveg,
e)	52. § (4) bekezdés 2. pontjában a „vármegyei” szövegrész helyébe a „megyei” szöveg,
f)	56. § (1) bekezdésében a „Vármegyei” szövegrészek helyébe a „Megyei” szöveg,
g)	56. § (2) bekezdés b) pontjában a „Vármegye” szövegrész helyébe a „Megye” szöveg,
h)	66. § 5. pontjában a „Vármegyei” szövegrész helyébe a „Megyei” szöveg,
i)	68. § 4. pontjában a „vármegyei” szövegrész helyébe a „megyei” szöveg,
j)	4. melléklet 25. pontjában a „vármegye” szövegrész helyébe a „megye” szöveg
lép.
5. §
Hatályát veszti a Rendelet 86. § (3) bekezdése.
6. §
Ez a rendelet a kihirdetését követő napon lép hatályba.






	/: Dr. Nemény András :/
polgármester
	/: Dr. Károlyi Ákos :/
jegyző

